У Вікіпедыі ёсць артыкулы пра іншых асоб з прозвішчам Русак.

**Сяргей Русак** (нар. 3 верасня 1993, Мінск) — беларускі футбаліст, паўабаронца клуба «Слуцк».

Клубная кар’ера
---------------

З 2010 года выступаў за дубль футбольнага клуба «Мінск». 23 чэрвеня 2012 года дэбютаваў у Вышэйшай лізе ў асноўнай камандзе «Мінска», выйшаўшы на замену на 71-й хвіліне матча супраць «Шахцёра». Неўзабаве пасля дэбюта быў пераведзены ў фарм-клуб «Мінск-2», у якім правёў два з паловай года. З 2013 года разам з «Мінскам-2» гуляў у Першай лізе, здолеў замацавацца ў якасці аднаго з ключавых ігракоў каманды.

Па заканчэнні сезона 2014 «Мінск-2» спыніў існаванне, але Русак падоўжыў кантракт з «гараджанамі» і быў пераведзены ў асноўную каманду, у складзе якой і пачаў сезон 2015. Стаў трывала з’яўляцца на полі ў Вышэйшай лізе, чаргуючы выхады ў стартавым складзе і на замену. Першую палову сезона 2016 прапусціў з-за траўмы, пазней вярнуўся ў асноўны склад. У першай палове сезона 2017 з’яўляўся на полі нерэгулярна, але потым замацаваўся ў якасці асноўнага апорнага паўабаронцы мінчан. 

У лютым 2018 года па заканчэнні кантракта пакінуў «Мінск», пасля чаго адправіўся на прагляд у «Гомель», аднак у выніку падпісаў кантракт з мінскім «Тарпеда». Здолеў замацавацца ў стартавым складзе каманды, у маі 2018 года не гуляў з-за траўмы.

У лютым 2019 года знаходзіўся на праглядзе ў варонежскім «Факеле» і ў выніку падпісаў кантракт. Пакінуў каманду па заканчэнні сезона 2018/19.

У верасні 2019 года далучыўся да літоўскай «Палангі», дзе гуляў да канца сезона, пасля якога клуб за ўдзел у дагаварных матчах быў адпраўлены ў трэці дывізіён. У пачатку 2020 года праходзіў прагляд у «Віцебску», але беспаспяхова. У сакавіку 2020 года стаў іграком «Смалявічаў», аднак рэдка з’яўляўся на полі, у тым ліку з-за траўм. У жніўні 2020 года пакінуў смалявіцкі клуб.

У верасні 2020 года перайшоў у «Слуцк», дзе стаў гуляць у стартавым складзе. У снежні 2020 года пакінуў слуцкі клуб. У пачатку 2021 года праходзіў прагляд у казахстанскім «Туране», а ў лютым далучыўся да бабруйскай «Белшыны», з якой у сакавіку падпісаў кантракт. Хутка замацаваўся ў стартавым складзе бабруйскай каманды, дапамог ёй па выніках сезона 2021 вярнуцца ў Вышэйшую лігу.

У сакавіку 2022 года вярнуўся ў «Слуцк». У складзе каманды стаў пераважна выхадзіць на замену. У лютым 2023 года падоўжыў кантракт са слуцкім клубам.

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2010 | дубль | Мінск | Беларусь | 10 | 1 |
| 2011 | дубль | Мінск | Беларусь | 31 | 5 |
| 2012 (1) | Д1 | Мінск | Беларусь | 1 | 0 |
| 2012 (2) | Д3 | Мінск-2 | Беларусь | 17 | 2 |
| 2013 | Д2 | Мінск-2 | Беларусь | 29 | 3 |
| 2014 | Д2 | Мінск-2 | Беларусь | 28 | 2 |
| 2015 | Д1 | Мінск | Беларусь | 15 | 1 |
| 2016 | Д1 | Мінск | Беларусь | 10 | 0 |
| 2017 | Д1 | Мінск | Беларусь | 22 | 1 |
| 2018 | Д1 | Тарпеда | Беларусь | 22 | 2 |
| 2018/19 (2) | Д2 | Факел | Расія | 8 | 0 |
| 2019 (2) | Д1 | Паланга | Літва | 5 | 0 |
| 2020 (1) | Д1 | Смалявічы | Беларусь | 4 | 0 |
| 2020 (2) | Д1 | Слуцк | Беларусь | 5 | 0 |
| 2021 | Д2 | Белшына | Беларусь | 20 | 5 |
| 2022 | Д1 | Слуцк | Беларусь | 19 | 1 |
|

Зноскі
------

1. ↑  Sergey Rusak // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. 1 2
3. ↑  Маевский и Русак продлили контракты с "Минском"
4. ↑  Сергей Русак покинул "Минск"
5. ↑  Русак сменил "Минск" на "Торпедо"
6. ↑  Воронежский «Факел» пополнили семь новичков
7. ↑  «Смолевичи» подписали контракт с Русаком
8. ↑  Футбол. Сергей Русак расстался со "Смолевичами"(недаступная спасылка)
9. ↑  Русак и Ращеня стали игроками "Слуцка"
10. ↑  "Слуцк" расторг контракт с десятью футболистами"
11. ↑  Сергей Русак теперь игрок ФК "Белшина"
12. ↑  Русак сменил "Белшину" на "Слуцк"
13. ↑  Три игрока продлили контракты со "Слуцком" (руск.). *football.by* (23 лютага 2023). Праверана 1 сакавіка 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · Sportbox.ru · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · РПЛ (ігрок) · ФНЛ |

| ⛭ Слуцк |
| --- |
| 
* 1 Садоўскі (б)
* 3 Кульчыцкі
* 5 Міхнюк
* 7 Пушнякоў
* 8 Русак
* 9 Сычоў
* 11 Мельнікаў
* 12 Былінкін
* 14 Салаўёў
* 15 Рум
* 20 Образаў (к)
* 21 Курловіч
* 22 Альшанік
* 23 Яроцкі
* 30 Бранавец (б)
* 31 Ачапоўскі
* 71 Крэнь
* 74 Сачкоўскі
* 77 Сірыма
* Веліч (б)
* Кавалевіч
* Карпеня
* Ліхцін
* Пяроў (б)
* Юрын
* галоўны трэнер: Аляксандр Гурыновіч

 |